TÖRVÉNYEINK TÖRTÉNETE AZ AUSZTRIAI HÁZ ALATT. 297 
csos fiával, János Kristóffal, együtt a királyi felségnek ajánlatára hon- 
fiúsíttatnak. 
XII-ik törvénylevele az 1601-dik évi január 25-ikére hirdetett, s 
Mátyás főherceg elnöklete alatt Pozsonban tartott országgyűlésben alkotta- 
tott, s 36 ágazatra terjed, melyek közóől 
I. Ideigleni vagy csupán napszükségein segélő rendelkezetüek : 
Az 1-ső — 5-dik ágazatok , melyekben az ország rendei, előre bo- 
csátván a királynak gondoskodásaérti köszönetöket és annak folytatása 
éretti kérésöket, a múlt évivel egészen egyenlő s ugyanazon célra fordi- 
tandó, és nemcsak ugyanazok, hanem a kaproncai vár jószágaiban lakók és 
a petriniai és sziszeki várak visszavétele után a Száva és Kulpa vizek közt 
letelepülők által is fizetendő segedelempénzt ajánlanak , világos szavakkal 
mindazáltal óvást tévén: hogy a nemesség által teljesítendő adózás a ne- 
mesi előjogoknak sérelmére soha ne húzassék. Továbbá különösen kijelen- 
tik: hogy a slavóniai, meg a Bihar, Marmaros , Kraszna és Közép-Szolnok 
vármegyei segédpénzek a kamarai adószedók által egyedűl az ország ezen 
részeinek védelmére fordíttassanak, és hogy az ezen segedelempénzból fo- 
gadandó katonaság közvetlen csak magyar főkapitányok alatt álljon, ezek 
mindazáltal a főhadvezérrel levelezést vinni tartozván. Végre a felséget 
kérik: hogy az ellenségnek megelőzhetése végett a rendek népeivel a ki- 
rályi zászlója alatti katonáit jókorán, jelesúl május első napjára , táborba 
szállítani, és minden erejét, — a határvári őrsereget mindazáltal minden 
megkevesítés nélkül meghagyván, — egy helyre összesíteni méltóztassék. 
A 6-ik ágazat, melyben a segedelempénz pontos beszedésének esz- 
közlésére az 1599:13., 1600:6. és 1548 :31-dik törvénycikkek meg- 
újittatnak. j 
A 7-ik ágazat, melyben Alsó-Magyarországra négy, és a felsőre is- 
mét négy biztosok neveztetnek, kik a főherceg által kinevezendő udvari 
egyénnel a kamaráknak és kiküldöttjeiknek múlt évi adózások feletti szá- 
madásaikat még ezen országgyűlés alatt megvizsgálják. 
A 8-ik ágazat, mely a szemlékre és zsoldok nagyságára nézve az 
1595, 1596 és 1599-iki törvényrendeleteket megújítja. 
A 9—12-dik ágazatok, melyekben országunk rendei fölkelést aján- 
lanak, és azt szabályozzák, jelesúl rendelik: 1) Hogy ha valamelyik főher- 
M. T. T. ÉVK. VIII. 2. 38 
